cyanic-selkie/wikianc huggingface dataset:
Sarah-Quita Offringa
Bida y Carera
Sarah-Quita Offringa a nace na Aruba como e di dos yiu di Esther Williams y Rudolf Offringa. Ela cuminsa practica windsurfing na e edad di nuebe aña despues cu su mayornan a stimula su persona den esaki. Un aña despues, na 2001, el a participa den Bonaire Regatta unda el a termina na di dos luga den freestyle y na di tres luga den e caredanan di categoria "New Kids". Su ruman homber Quincy tambe tabata windsurf y na 2001 a participa den caredanan di Aruba Hi-Winds. Desde 2003 Offringa ta participa na PWA World Tour den e disciplinanan freestyle, slalom y wave. Su specialismo principal ta e disciplina di freestyle. Su bela tin e number "ARU-91". Di 2008 te 2017, na 2021 y 2023 el a titula campeon mundial den disciplina freestyle y na 2011, di 2015 te 2017 y na 2021 den disciplina slalom. Entre 2008 y 2018 ela logra di no perde ningun "heat" den e competencianan di PWA disciplina freestyle.
Un pelicula documental riba Sarah-Quita Offringa titula Cabeibusha, the Curly Gem a wordo estrena dia 2 di oktober 2015 como parti di e "Windsurf World Cup Sylt" na Alemania. E pelicula di Julian Robinet ta e prome pelicula cu ta trata di hende muhe den deporte di windsurf.
Honor
Offringa a wordo condecora "ridder" den Orden di Oranje-Nassau na 2013, den cual aña e tabata e condecorado mas hoben na un edad di 21 aña. Hunto cu e deportistanan talentoso Xander Bogaerts, Shanayah Howell y Chiara Petrocchi, el a keda honra na 2019 cu un stampia di 220 cent di Post Aruba den e serie di deporte diseña pa Armando Goedgedrag. Na Aruba Art Fair 2022 bou e tema di 'icononan Arubiano' e artista portugues MR Dheo a dedica su mural na Sarah-Quita Offringa.
Paul Croes
Pauldrick François Teodoric Croes (☆ 7 di november 1976 na Aruba) ta un ex-politico Arubano di partido Partido di Pueblo Arubano (AVP). E tabata minister di Asunto Social, Hubentud y Labor di 2013 te 2017. Entre 2009 y 2013 e tabata miembro di Parlamento di Aruba y a ocupa e funcion di presidente di Parlamento di 21 juni 2010 te 30 di oktober 2013.
Bida
Croes a nace dia 7 di november 1976 na Aruba den un famia politicamente activo. E ta sobrino di Betico Croes, Rudy Croes y Hendrik Croes y primo di Evelyn Wever-Croes y Glenbert Croes. Despues di obtene su VWO diploma na Colegio Arubano e ta bay studia na Hulanda. Na Universidad di Amsterdam e ta specialisa den politica internacional y economia internacional. Despues di su graduacion na 2002 e ta traha na Ministerio di Asuntonan Exterior, seccion Hemisferio Occidental, na Hulanda y mas laat na departamento di Asuntonan Exterior na Aruba.
Croes ta drenta politica riba lista di Partido di Pueblo Arubano (AVP) den eleccion 2009 y ta obtene 1578 voto personal. Di 2009 te 2013 e tabata parlamentario y despues di e retiro di Andy Lee a ocupa e funcion di presidente di Parlamento di 21 juni 2010 te 30 di oktober 2013. Cu su 33 aña e tabata e presidente mas hoben den historia di parlamento. Den eleccion 2013 Croes ta mantene su asiento, sinembargo entrante 31 di oktober 2013 ta wordo nombra minister di Asunto Social, Hubentud y Labor den e di dos gabinete Mike Eman.
Croes ta casa y tin un yiu homber y yiu muhe.
Caso Ibis
Dia 28 di maart 2017 a bira conoci cu Croes ta sospechoso di corupcion, maluso di poder i traficacion di hende despues cu a haci un inval na su cas. Pendiente e investigacion penal, titula "Ibis", e ta pone su trabou abou temporalmente. Dia 12 di mei 2017 a pasa su cartera pa Angel Bermudez, minister di Finansa. Dia 21 di augustus 2017 Croes ta wordo aresta riba cargo di corupcion. Dos dia despues premier Eman ta declara cu Croes por retene su puesto como minister, sinembargo e no a re-aparece riba lista di AVP pa elecion di dia 22 di september 2017. Durante e prome tratamento di su caso e ta declara di e victima pa motivo di falta di legislacion cu ta regla financiamento di partido politico.
Medellín
Medellin ta un cuidad na parti panort-pabou di Colombia y capital di e departamento Antioquia. E tin un poblashon di 2.508.452 habitante (2018). Despues di Bogota e ta e ciudad mas grandi di e pais.
Medellin ta ubica den e valei "Valle de Aburrá" y e zona metropolitano di mesun nomber, Valle de Aburrá, cual area ta conta cu mas di 3.8 miyon habitante (2016) y un centro industrial y comercial. Banda di e ciudad ta core e riu Medellin.
Ulyanovsk
Ulyanovsk (na rusiano: Ульяновск) ta un siudat den Rusia i kapital di e provinsia di mesun nòmber. E ta lokalisa na e parti sentral di Rusia oropeo, na margen di riu Volga. Tin mas o menos 695 000 hende. E siudat a wòrdu fundá na 1648 ku e designashon di Simbirsk. Desde 1924 a designá Ulianovsk na homenahe a Lenin, revolusionário rusiano, kuyo nòmber tabata Vladimir Ilitch Uliánov i ku a nase na e siudat.
11 di desèmber
11 di desèmber ta e di 345 dia di aña (346 den un schrikkeljaar) riba e kalènder gregoriano. Ta resta 20 dia pa e aña terminá.
Boy Ecury
Segundo Jorge Adelberto (Boy) Ecury (☆ 23 di april 1922 na Aruba - † 6 di november 1944 na Waalsdorpervlakte, Hulanda) tabata un Arubiano luchado den resistencia durante Guera Mundial II. Ecury ta e unico Arubiano conoci pa a lucha den e resistencia.
25 di yüli
25 di yüli ta e di 206 dia di aña (207 den un schrikkeljaar) riba e kalènder gregoriano. Ta resta 159 dia pa e aña terminá.
Boy Ecury
Resistencia
Ecury, enfureci door di e discriminacion, violencia y inhusticia cu e Di Dos Guera Mundial a trece na Hulanda, a dicidi di drenta e resistencia contra e invasion Aleman.
Ecury, hunto cu compañeronan Luis de Lannoy y Delfinicio Navarro, a ehecuta diferente operacion pa sabotea e invasion Aleman na Hulanda. Entre otro, nan a causa explosion di trucknan Aleman, treinnan pa sali foi nan rails y tabata yuda sconde hendenan persegui door di e invadonan nazi y pilotonan aliado na Tilburg.
Morto
Ecury tabatin 22 aña na momento cu Kees Bitter a traicion'e pa e nazis. Nan a aresta Ecury y hinc'e den e 'Oranjehotel'. Eynan, nan a interroga y tortura Ecury pa informacion clave cu potencialmente lo hiba nazis na aresta otro miembronan di resistencia. Apesar di e tortura, Ecury no a duna nan e informacion. Nan a condena Ecury pa morto y dia 6 di november 1944 a fusil'e na Waalsdorpervlakte, un zona di duin den cercania di Den Haag. Tres aña a pasa prome cu otronan lo descubri su curpa. Su tata a laga transporta e curpa pa Aruba, unda a der'e cu honor militar.
Reconocemento
Dia 6 di november 1949 a devela un estatua na honor di Ecury na Oranjestad, riba Plasa Boy Ecury na Lloyd G. Smith Boulevard. Cuarenta aña despues di su fayecemento, na 1984, Hulanda a otorga Ecury e Cruz Conmemorativo di Resistencia (Verzetsherdenkingskruis) pa su actonan heroico durante guera.
Na su memoria a graba su nomber riba un di e kampananan di e carillon, conosi komo “De vier Koningskinderen”, ku ta instalá desde aña 1952 riba e edifisio di Museo di Corsou na Otrobanda, Corsou.
Na 2010 a nombra un caya na honor di Ecury na Oisterwijk, unda Ecury a biba y sconde un temporada durante guera. Na Corsou tin desde 1946 un caya cu e nomber Boy Ecuryweg. Desde 2017 tin un brug na Amsterdam cu ta carga su nomber. Durante e Aruba Art Fair 2022 na San Nicolas a devela un mural cu su imagen na Filomena College, crea pa Esmeralda Kelly.
29 di aprel
29 di aprel ta e di 119 dia di aña (120 den un schrikkeljaar) riba e kalènder gregoriano. Ta resta 246 dia pa sera e aña.
Glosa
Glosa ta un idioma ousiliar internashonal konstruí basá riba Interglossa (un borrador anterior di un idioma ousiliar publiká na 1943). E promé dikshonario di Glosa a ser publiká na 1978. E nòmber di e idioma ta bini for di e raíz griego "glossa" ku ta nifiká lenga òf idioma. E idioma aki ta yudá hende di tur parti di mundu pa por komuniká entre nan.
Glosa ta un idioma isolante, loke kier meen ku palabra no ta kambia di forma, i tambe e ortografia di Glosa ta kompletamente regular i fonétiko. Komo un idioma isolante, no tin inflekshon, asina ku palabra semper ta keda den nan forma di dikshonario, no importa kual ta nan funshon den e orashon. Komo resultado, funshon gramatikal, si no ta kla for di konteksto, ta wòrdu tuma over pa un kantidat chikítu di palabra operadó i pa medio di òrdu di palabra (sintáksis). Siendo un idioma a posteriori, Glosa ta tuma mayoria di su bokabulario for di raís griego i latin, mirá pa e outornan komo internashonal den e sentido ku nan ta wòrdu uzá den siensia.
Historia
Glosa ta basá riba e vershon preliminario di un lenga ousiliar yamá Interglossa ku a wòrdu desaroyá pa e sientífiko Lancelot Hogben den e ora lib di bigha faya na Aberdeen durante Guera Mundial II. Interglossa a wòrdu publiká na 1943 komo un vershon preliminario di un lenga ousiliar.
Ron Clark a topa ku buki di Interglossa: un skisso di un ayudante alrededor di 1960. Despues el a konose Profesor Hogben pa desaroya e idioma. Nan a traha pa perfekshona e idioma, pa asina hasi esei mas facil pa usa den tur forma di komunikashon. Wendy Ashby a uni na e proyecto na 1972. Ora ku Hogben a faya na 1975, mayoria di e kambionan a yega di ser diskuti. Hogben i Clark a keda di akuerdo ku e idioma mester tin un ortografia fonétiko (esaki ta nifiká: kada letra ta representá un solo sonido). E prinsipio aki ta impliká ku e griego CH, TH i PH loke lo mester ta skirbí K, T i F.
Te na rond di 1979, Ashby y Clark a tèst e uso di Glosa usadonan voluntario lokal na e pueblo kaminda nan tabata biba. Durante e periodo aki, e vokabulario y algun detaye di formashon di orashon a wordu desaroyá y revisá. Nan a kambia pa un otro pueblo na e momentu nan a publiká e promé dikshonario di Glosa.
For di 1987, e organisashon GEO (Glosa Education Organisation) ku ta tin e status di karidat a promové e enseñansa di Glosa komo un di dos idioma den skolnan rònt mundu.
E wèpsait ofisial di GEO a ser establesé pa Paul O. Bartlett na 1996, i aktualmente ta ser manehá pa Marcel Springer. E ta proporshona e dikshonario di Internet di Glosa (Glosa Inter-reti Diktionaria), manera tambe un kurso introduktorio i otro rekursonan. Un Wiki na Glosa a ser kreá na 2021.
Klase di palabra
Glosa ta kontené dos grupo mayor di palabra:
Primitivo
Primitivonan ta e kantidat chikito di palabra básiko di función presente den mayoria di idioma—esaki ta permiti nos pa deskribí e relashonnan entre e konseptonan mayor ku nos ta transmití. Esaki ta básikamente preposishon i konjunkshon, manera: de [di], e [i], pre [promé], supra [riba], sub [abou; abao; mas abou; menos; un tiki].
Sustantivo
Sustantivonan ta e grupo di palabra cu ta representa e kosnan mas kompleho, akshonnan i deskripshonnan (algun biaha usable pa tur tres) presente den un idioma, manera: via [kaminda], kurso [kore], hedo [felis], vide [mira], celera [rapido], tako [rapido; pronto; leve; apresura; rapides; ritmo; velosidat]; oku [wowo]. Por fabor tene na kuenta cu hopi di e palabra aki tin varios signifikashon, segun nan uso den un frase (komo verbo, athetivo, etc.), exempli gratia: "oku" por nifika "wowo", "optico", "mirando ku wowo", "mira (observa)", "percep (ku wowo)", of "mira traha un vistazo".
Partinan di diskurso
Palabranan di Glosa por sirbi hopi biaha komo mas di un parti di diskurso. Esaki ta nifiká ku parti di diskurso ta un papel ku e palabra ta hunga den un frase, no un propiedat di e palabra ku ta estrechamente uní.
Verbo
Basto palabra por aktua manera verbo, dependiendo di nan lugá den orashon (generalmente den posishon medial).
"E palabra promé" ta nifiká un palabra ku ta wòrdu usá imediatamente dilanti e verbo di e orashon òf frase pa demostrá òf afektá su tempu. Un ehèmpel di esaki ta:
Pa demostrá ku un verbo ta den tempu pasado, agregá "pa" dilanti e verbo. Pa indiká e tempu futuro, agregá "fu" dilanti e verbo. Pa indiká e kondishonal, agregá "sio" dilanti e verbo.
Athetivo
Athetivonan, manera tur parti di e idioma, no ta sufri inflekshon. Nan no kambia pa adaptá su tempu, nùmero, género, formalidat, etc. di e sustantivonan ku nan ta modifiká. Normalmente nan ta poní promé di e palabra ku nan ta modifiká. Den algun kaso, e lugá di un athetivo ta determiná su nifikashon:
A forma opuestonan na Papiamentu, por yama uso di e prefikso 'no-' promé di e athetivo. Aki tin e tradukshon di e ehèmpelnan ku a duna:
Palabra kompaun
P'esey, un estudiante ta "stude-pe" (un persona cu ta studia), un estudiante homber ta "stude-an", un estudiante muhe ta "stude-fe" y un edifisio unda estudiante ta studia (school, college, etc.) ta un "stude-do". Hospitaal ta "pato-do" (for di palabra "pathology" pero cu ta nifica "malu"), literalmente nifica un "casa/edificio pa e malunan".
Federashon Futbòl Boneriano
Historia
Histórikamente FFB tabatin dos predesesor: Bonairaansche Voetbal Bond, fundá na yüni 1933 i aktivo te 1937 i Bonaireaans Voetbal Bond fundá na 1954. Dia 31 di mei 1960 ta funda e di tres i aktual Bonaireaans Voetbal Bond (BVB), kual nòmber ta wòrdu kambia pa Federashon di Futbòl Boneriano na 1988. Fundadónan tabata ocho klup di futbòl: Cierra Maestra, Flamingo, Vespo, O.A., Centro Rincón, Amstel, Deportivo i Uruguay. Hosé Frans, maestro i polítiko, tabata su promé presidente. FFB tabata kai direkt bou di NAVU desde su afiliashon dia 4 di ougùstùs 1963 te ku e reforma estatal di Antias Hulandes na 2010. Na 1972 FFB a optené partisipashon den kampeonato di Antias Hulandes. Na 2012 e ta bira miembro asosiá di CONCACAF i na 2014 miembro ofisial.
Presidente aktual di FFB ta Ludwig (Luti) Balentin.
Sassari
Sassari (na sardo: Tàtari) ta un siudat italiano i e di dos siudat mas grandi na Sardegna. E ta kapital di e provinsia di Sassari. Siendo un di siudatnan mas bieu di e isla, Sassari tin un kolekshon konsiderabel di arte.
Boy Rozendal
Sylvius Gerard Marie (Boy) Rozendal (☆ 4 di yüli 1928 na Kòrsou - † 10 di yüni 2003 na Willemstad) tabata un polítiko kurasoleño di Partido Demokrat. E tabata promé minister di Antias Hulandes di 1977 te 1979. Previamente e tabata minister di Finansa di 1969 te 1971 i minister plenipotensiario di Antias Hulandes di 1971 te 1975.
Biografia
Boy Rozendal a nase dia 4 di yüli 1928 na Kòrsou, yu di Maria Abbad i Ernesto J. Rozendal, kende tabata polítiko, miembro di Konseho Insular i diputado di Kòrsou. Otro miembronan di famia ku a skohe pa subi arena polítiko tabata su ruman Frank Rozendal i su yu muhe, Elsa Rozendal. Boy Rozendal ta kompletá su enseñansa sekundario na Peter Stuyvesant College i ta kontinua su estudio na Hulanda na Universidat di Amsterdam. Na 1957 e ta optené su lisensiado den siensia polítiko i sosial na Universidat di Ginebra. Na su regreso na Kòrsou, Rozendal a bai traha pa gobièrnu i den e promé mita di dekada 1960 tabata okupá e puesto di hefe interino di e servisio di informashon di Antias Hulandes (Regeringsvoorlichtingsdienst, RVD).
Na 1958 Rozendal ta uni na Partido Demokrat. Un aña despues e ta debutá den Konseho Insular, okupando su asiento pa diestres aña largu. Durante e periodo aki e tabata tambe diputado di finansa i asuntunan general durante sinku aña. Na 1966, e ta wòrdu elegí pa promé bes den Parlamento di Antias Hulandes.
Rozendal tabata minister di Finansa i vise-premier di Antias Hulandes bou di gabinete Petronia di 1970 te 1971. Durante gabinete Isa-Beaujon di 1971 te 1973 ela sirbi komo minister plenipotensiario di Antias Hulandes na Den Haag. Desde 1973 e tabata presidente di Partido Demokrat di Kòrsou.
Despues di retira di polítika Rozendal tabata aktivo komo reportero i editor. Entre 1990 i 1994 e ta bolbe drenta parlamento antiano. Dia 10 di yüni 2003 e ta fayesé na edat di 74 aña na Willemstad.
Idioma indo-oropeo
Idioma indo-oropeo ta un famia linguistico (of filo) cu ta consisti di 444 lenga y dialecto, segun e estimacion di 2015 di Ethnologue, di cual masomenos mitar (312) ta pertenece na e rama di idioma indo-iraniano, cu ta inclui e principal lenganan di Oropa, Iran y di nort di India, banda di e lenganan predominante historicamente na Anatolia y na Asia Sentral.
Eerste Kamer
Eerste Kamer of senado, ofisialmente Eerste Kamer der Staten-Generaal, ta un di e dos kámara di representante di Hulanda; e otro kámara ta e Tweede Kamer. Segun e sistema bikamaral e Tweede Kamer i e Eerste Kamer huntu ta forma e Staten-Generaal, e parlamento di Hulanda. Pa regla e Tweede Kamer ta e órgano legislativo, mientras e Eerste Kamer ta solamente outorisá pa aprobá of rechasá proyekto di lei.
E senado tin 75 asiento. E miembronan ta wòrdu elegí pa kuater aña dor di e miembronan di e Staten Provinsial den tur provinsia di Hulanda, i desde 2019 tambe dor di e miembronan di e Kolegio Elektoral pa Eerste Kamer den Karibe Hulandes. Dia 2 di yüli 2019 e senado a elegí Jan Anthonie Bruijn di partido VVD komo su presidente.
Dia di Emansipashon
Orígen
Dia 1 di ougùstùs 1985, Trinidad i Tobago tabata e promé pais independiente pa deklará un dia nashonal di fiesta pa konmemorá e abolishon di sklabitut.
Selebrashon na Islariba
Ta selebrá Dia di Emansipashon fo'i basta tempu na Sint Maarten i Sint Eustatius. Segun tradishon hopi kas i kurá ta wòrdu dekorá ku taki floriá di e mata di flamboyant (na ingles: July tree). Na Saba a selebrá Emancipation Day pa promé bes na 2021. Entre e actividatnan tabata e lesamentu di 200 nòmber di e total di 730 katibu riba e isla ku a wòrdu liberá. Na Sint Maarten a liberá 2251 hende sklavisá i na Sint Eustatius 1138. Na aña 2022 Emancipation Day a bira un dia liber ofisial na Sint Eustatius.
Thessaly Zimmerman
Thessaly Charissa Zimmerman (Pos Chikito, 12 di september 1994) ta modelo, tenista y reina di beyesa di Aruba cu a gana e titulo di Miss Aruba 2021 y a clasifica den e top 10 finalista di e certamen Miss Universo 2021. Anteriormente e tabata Miss Teen Aruba International 2012 y finalista Miss Teen Americas 2013.
Biografia
Thessaly Zimmerman a nace na Aruba y a lanta cu su mayornan y dos ruman muhe den bario di Pos Chikito. Desde un edad jong e tabata un atleta ferviente. Durante hopi aña el a sobresali como hungado hubenil di tennis number 1 den su categoria di edad y a representa Aruba den diferente competencia internacional. Tambe el a practica atletismo pa hopi aña riba un nivel halto y tabata ganador di varios medaya. Ora el a termina su HAVO na Colegio Arubano na Oranjestad, el a bay Hulanda unda el a obtene su bachelor den International Communication and Media cu specialisacion den Music Marketing and Management na Hogeschool Utrecht.
Concurso di beyesa
Na 2012 Zimmerman a ser nombra como Miss Teen Aruba International 2012. Na juli 2013 el a representa Aruba den Miss Teen Americas 2013 na El Salvador. E ta runner-up di Fulvia Villarreal di Panama. Tambe el a competi na Aruba Model Search y finalisa den e top 7 y a traha pa KOMA Models na Aruba pa cuater aña.
Mode Gakuen Cocoon Tower
Mode Gakuen Cocoon Tower(Hapones:モード学園コクーンタワー, Mōdo gakuen kokūn tawā) ta e edifisio na Tokio, Hapon lokalisa den e distrito Nishi-Shinjuku. E tin un haltura di 203.65 meter i ta konsisti di 50 piso. E edifisio ta akomodá tres instituto edukativo: Tokyo Mode Gakuen (skol profeshonal di moda), HAL Tokyo (skol pa tecnologia i diseño) i Shuto Ikō (skol mediko). Kompletá na October 2008, e tornu ta e di dos edifisio mas haltu na mundu ku ta dediká na enseñansa ademas di ta e di 17 edifisio mas haltu na Tokio.
Gerard van Vliet
Gerard Leendert (Gert) van Vliet (n. 26 di februari 1964) ta un ex-ciclista y atleta olimpico Arubano. Representando Aruba el a competi den Weganan Olimpico di Zomer 1992 na Barcelona. Durante e competencia e no ta logra finalisa su careda.
Banda di van Vliet tabatin cuater otro participante di Aruba na e Weganan Olímpico di Zomer di 1992; esta Lia Melis y Kim Reynierse (marathon), Lucien Dirksz (ciclismo) y Roger Jurriens (windsurf).
Den Haag
Den Haag (òf 's Gravenhage) ta un siudat na Hulanda ku un poblashon di 500.000 hende. E ta e di dos siudat mas grandi di Hulanda. E parlamento, e Korte Internashonal di Hustitia i e Korte Penal Internashional ta situá na Den Haag.
Guillfred Besaril
Guillfred Francis Besaril (☆ 9 di januari 1974, Aruba) ta un politico Arubano. Di 2017 pa 2022 el a eherce e funcion di minister plenipotenciario di Aruba na Hulanda. Previamente e tabata miembro di parlamento di Aruba pa partido MEP di 2013 te 2017. Besaril a lanta den distrito di Savaneta y na 1993 a inicia su carera na Cuerpo Policial Arubano (CPA). Entre 1993 y 2013 ela recore e filanan di CPA te jega un puesto di kader. Na 1999 Besaril a bay Hulanda pa sigui estudio, obteniendo un bachelor in Training & Human Development na Hogeschool van Arnhem en Nijmegen. Entre 2009 y 2013 e tabata presidente di Sindicato di Polis Arubano (SPA).
Desde 2013 Besaril ta milita den partido Movimiento Electoral di Pueblo (MEP). Cu su participacion na eleccion 2013 riba posicion nr. 4 riba e lista e ta logra 833 voto personal y un asiento den parlamento di Aruba. Na eleccion 2017 e ta mantene su asiento y ta wordo eligi presidente di parlamento dia 27 di oktober 2017. Na november 2017 e ta entrega su retiro como presidente y parlamentario pa asumi e puesto di minister plenipotenciario den gabinete Wever-Croes I y cual ta wordo prolonga den Gabinete Wever-Croes II. Na juni 2022 Besaril ta anuncia repentinamente su retiro pa motivonan personal i ta bolbe Aruba. Entrante prome di juli 2022 ela wordo sigui pa Ady Thijsen.
Besaril ta casa y tata di tres yiu muhe.
Iregularidad na Arubahuis
Prome minister Evelyn Wever-Croes ta haci denuncia na Ministerio Publico relaciona cu e iregularidadnan na Arubahuis despues cu ‘Centrale Accountantsdienst’ (CAD) a investiga kehonan cu a drenta tocante malgastamento di fondonan di Arubahuis den un forma incorecto y hasta ilegal. Segun e kehadonan ex minister plenipotenciario Besaril i dos otro persona lo ta involucra.
26 di yüli
26 di yüli ta e di 207 dia di aña (208 den un schrikkeljaar) riba e kalènder gregoriano. Ta resta 158 dia pa e aña terminá.
Rafael Nadal
Rafael Nadat Pareha (n. 3 di yüni 1986 na Manacor, Spaña ), mas konosí komo Rafa Nadat, ta un tenista profeshonal spañó ku ta okupá e kuater posishon den ranking "singles' di e Association of Tennis Professionals (ATP).
Patrick Groters
Patrick Gerardo Groters (☆ 28 di januari 1999) ta un landado Arubano. E la establece multiple record nacional den landamento y ta medayista di varios competencia internacional.
Rafael Nadal
Ta konsiderá komo e mihó tecnica di tur e historia di pista di tera batí i un di e mihó pa tur e añanan. Riba e fecha, ta e tecnica homber ku mas kantidat di titulo di Gran Slam den individual, ku 21, pa motibu di presensia di suisa Roep Federal i di sero Novial Djokovic dos ku 20.
Patrick Groters
Bida y Carera
Patrick Groters a nace dia 28 di januari 1999 como yiu di Maureen Croes y Ronald Groters. E la lanta na Santa Cruz i tin tres ruman. Desde hoben e tabata activo den landamento hunto cu su ruman Jordy y a participa den weganan interinsular na scol basico. Despues di termina scol secundario na 2018 na Merca el a continua su estudio den diseño grafico, prome na Universidad di Denver y despues Universidad di South Carolina. Banda di e ekipo Mericano Gamecocks e ta forma actualmente parti di e team di Giants Aquatics Aruba cu Jordy Groters como coach.
Jeremy Zucker
Jeremy Zucker (☆ 3 di maart 1996 na New Jersey) ta un cantante i compositor Mericano. E ta mihor conoci pa su canticanan Come thru, You Were Good to Me, y All the Kids Are Depressed. Desde cu el a cuminsa publica musica na 2015, Zucker a saca multiple EP y dos album di largura maximo Love Is Not Dying (2020) y Crusher (2021).
Patrick Groters
Bida y Carera
Na 2014 Groters a participa na e Campeonato Mundial di Piscina Corto den e careda di 200 m estilo liber masculino. Den Weganan CARIFTA 2017 na Bahamas el a gana e medaya di oro pa 200 m combina (conoci tambe como individual medley, IM of wisselslag). Na 2019 el a participa na Weganan Panamericano na Lima, unda el a sa di establece 3 record Arubano nobo den landamento. Competiendo pa su universidad den Summit League Championships 2020 el a bira ganador den 200 m lomba (1:42.20) y 200 m combina (1:46.24) y tabata runner-up den 100 m lomba (48.26). El a representa Aruba na 2021 den e Weganan Panamericano Junior na Cali; aki el a establece un record nobo riba 200 m combina cu un tempo di 2:02.09 banda di logra dos medaya di oro i uno di plata. Cu e actuacion aki di Groters, Aruba ta termina na di 5 lugar entre e 14 pais cu a gana medaya. Na 2022 el a competi na e Campeonato Mundial na Qatar, terminando riba posishon 28 den e careda di 200 m combina (2:04.58). Na Weganan Centroamericano y di Caribe 2023 na El Salvador e ta sali medayista di oro pa 200 m lomba (2:00.26).
Rafael Nadal
Ta e teknica homber di mas chikitu di e relatonan bo ta haya e Glenn Slam na karera, ku ta konsistí di haya e kuater Gran Slam i e sedula di oro na Wega Olimpics bai ta largu di karera, gara e solamente comparti ku e estadounidense Onder Kasi. Tin, banda di e sirbi Novial Djokovic, un di e dos denis marcolino di tur e Tabata Habrí i bo ta gana e Dòbel Gran Slam na karera, ku ta konsistí di gana, e menos dos biaha, kada un di e kuater Gran Slam di largura di e rumbo.
Solamente na dos jugadores sigurá un recorda negativo habiéndose enfrenta un mínimo di 10 épokanan entre nan di sero Novial Djokovic (28-30) i e kaso Nicolaas Davydenko (5-6), e último no mengua. Ademas, e ta e di kuater dedica na kantidat di historia di tur e relatonan, ku 1048, i kuenta awor ku e mihó bendemento di relatonan ku un 83,3% di historia, el a yega di gana un boka di 83,84% despues di skol Rolanda Gros 2014.
Dia di Independencia (Merca)
Dia di Independencia (ingles: Independence Day of Fourth of July) ta un dia di fiesta nacional na Merka pa conmemora e Proclamacion di Independencia (ingles: Declaration of Independence) cu a keda ratifica dia 4 di juli 1776 dor di e di dos Congreso Continental, estableciendo Estadonan Uni di Merka como pais. E proclamacion ta confirma e independencia di Merca enfrente a Gran Britania. Ta asocia Dia di Independencia usualmente cu parada, bbq, picknick, weganan di beisbol, klapchi i diferente evento publico y priva pa celebra e historia y tradicionnan di Merca.
Little League World Series (Region Karibe)
Region Karibe ta un di e ocho regionnan ku ta kompeti den e Little League World Series (LLWS), e torneo máksimo di beisbòl hubenil.
Entre 1957 i 2000 e timnan karibense tabata wòrdu asigná na e region Sur Amérika. Na 2001 ora ku e kantidat di partisipante a redoblá, a forma un propio region pa e timnan di region karibense. E tim di Kòrsou a sali kampeon den e promé nuebe kampeonato di Karibe. Na 2004 Pabao Little League di Kòrsou ta sigui pa titulá kampeon mundial den LLWS, te awe e ta e úniko tim karibense pa logra esaki. Hungadó notabel di Kòrsou na 2004 tabata Jonathan Schoop i Jurickson Profar.
Partisipante
E siguiente paisnan ta organisa den e grupo di Karibe:
1 di òktober
1 di òktober ta e di 274 dia di aña (275 den un schrikkeljaar) riba e kalènder gregoriano. Ta resta 91 dia pa e aña terminá.
Allyson Ponson
Allyson Ponson (☆ 4 di december 1995 na Aruba) ta un landado y atleta olimpico Arubano. El a titula kampeon nacional riba 50 i 100 meter "freestyle" i 50 meter "backstroke". Na 2011 el a ser nombra Atleta di Aña di Aruba. Na Weganan Olimpico di Zomer 2016 na Rio de Janeiro el ta alcansa posicion 45 den e 50 meter freestyle. Den e desfile di apertura di e Weganan Olímpico di Zomer 2020 na Tokyo Ponson y Mikel Schreuders a carga e bandera di Aruba.
Utrecht
Utrecht ta un ciudad na Hulanda cu un poblacion di mas di 361,966 hende (2021). E ta e capital di provincia di Utrecht. E ciudad aki ta e di cuater ciudad y municipalidad (gemeente) mas grandi na Hulanda. Utrecht ta localisa den e conglomeracion yama Randstad, cu ta inclui e ciudadnan Amsterdam, Rotterdam y Den Haag.
1 di yüli
1 di yüli ta e di 182 dia di aña (183 den un schrikkeljaar) riba e kalènder gregoriano. Ta resta 183 dia pa e aña terminá.
27 di yüli
27 di yüli ta e di 208 dia di aña (209 den un schrikkeljaar) riba e kalènder gregoriano. Ta resta 157 dia pa e aña terminá.
12 di desèmber
12 di desèmber ta e di 346 dia di aña (347 den un schrikkeljaar) riba e kalènder gregoriano. Ta resta 19 dia pa e aña terminá.
1886
1886 tabata un aña komun ku a kuminsá riba un djabièrnè riba e kalènder gregoriano. E ta marka e di 1886 aña despues di Kristu; e di 886 aña di e di dos milenio; e di 86 aña di siglo 19 i e di 7 aña di dékada 1880.
A sosodé
Yanüari
Febrüari Mart
Aprel
Mei
Yüni
Yüli Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Yüni
Yüli
Ougùstùs Sèptèmber
Novèmber
A fayesé
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
2 di òktober
2 di òktober ta e di 275 dia di aña (276 den un schrikkeljaar) riba e kalènder gregoriano. Ta resta 90 dia pa e aña terminá.
6 di novèmber
6 di novèmber ta e di 310 dia di aña (311 den un schrikkeljaar) riba e kalènder gregoriano. Ta resta 55 dia pa e aña terminá.
Krisis di COVID-19 na Kòrsou
E krísis di COVID-19 na Kòrsou a inisiá ora e promé infekshon na pais Kòrsou a keda dokumentá dia 13 di mart 2020. E tabata trata di e kaso di un turista di 68 aña, prosedente di Hulanda. E krísis ta parti di e pandemia ku a afektá paisnan rònt mundu.
Mart 2020
13 – Promé minister, Eugene Rhuggenaath, ta anunsiá e promé kaso di coronavirus konfirmá na pais Kòrsou; esta un hòmber di 68 aña kende a yega for di Hulanda i tabata pasando fakansi na Kòrsou. E no a bin komo sorpresa ku e di dos kaso ta trata di e kasá di e promé kaso. For di e momento ei, tur hende ku tabatin kontakto ku e pareha a wòrdu sometí na un tèst. Mayoria di e kasonan a resultá negativo, sinembargo dos kaso a resultá inkonkluso i ta keda bou di opservashon. Basá riba e Landsverordening rampenbestrijding, promé minister Rhuggenaath ta proklamá un situashon di emergensia na Kòrsou. Komo promé paso ta disidí di sera Hato pa tur tráfiko aéreo di Oropa for di dia 15 di mart 2020 te ku próksimo aviso.
18 – E promé kaso diagnostiká ta fayesé na Curaçao Medical Center (CDC).
19 – Entrante 30 di mart Kòrsou ta bai den lockdown. Tur hende mester keda kas, eksepto pa asuntu esensial. Ku eksepshon di botika, supermerkado, minimarket, toko, pòmp di gasolin i 'hardwarestores' te ku 19:00 'or, tur pakus ta prohibí di habri.
23 – Tin dos kaso mas di infekshon ku ta ainda bou di tratamentu.
April 2020
1 – No tabatin kaso nobo di infekshon.
2 – E total di kaso konfirmá ta 11. Di esaki 2 kaso ta hospitalisá, 5 kaso den isolashon na kas, 3 kaso a rekuperá i un kaso a fayesé. Minister di Hustisia, Quincy Girigorie, ta anunsiá ku kuminsando djabièrnè 3 di aprel tur hende por sali riba kaya máksimo dos bes pa siman i solamente pa asuntonan di urgensia. Desde 2 aprel e sistema "plachi di dia" a bai na vigor. Ta nifiká ku vehíkulo tin mag di kore solamente riba e dianan permití segun e lèter riba nan plachi di number. Riba djadumingu ningun tráfiko ta permití. Lo oumentá e kantidat di kòntròl di tráfiko.
4 – Segun G&Gz e total di kaso konfirmá a keda 11. 5 kaso ta aktivo di kual 1 ta hospitalisá i 4 den isolashon na kas. Tin 5 kaso rekuperá i un kaso di morto. Ademas tin 1 kaso inkonkluso en espera di resultado di tèst.
6 – Epidemiólogo Izzy Gerstenbluth ta konfirmá 2 kaso mas pa un total di 13 kaso positivo. Fuera di e kantidat positivo, tin 1 kaso inkonklusivo, 7 aktivo, 5 rekuperá i 1 morto.
8 – Ta haña 1 kaso aserka pa un total di 14 kaso positivo di coronavirus. E kantidat di persona rekuperá a oumentá di 5 pa un total di 7.
9 – Minister di Asuntonan di Reino, Raymond Knops, ta ofresé Kòrsou un fiansa di emergensia di 90 mion. Meskos ku Aruba e isla ta dependé grandemente di turismo i e entrada aki a kai afó kasi kompleto.
13 – Zr.Ms Karel Doorman ta sali for di Den Helder pa duna asistensia ku orden públiko, kòntròl di frontera i fasilidatnan médiko.
15 – Minister di Salubridat, Susanne Camelia-Römer, ta anunsiá ku lo amplia personal médiko, riba gastu di Hulanda, ku un total di 82 persona spesialisá den kuido intensivo for di Merka. Mas lo yega pa kuenta di Kòrsou 8 dòkter i 13 enfermero cubano.
17 – Gobièrnu ta anunsiá un programa di sosten finansiero pa komersio, trahadó i hende sin trabou.
18 - Ta raportá un kaso mas ku a rekuperá pa yega na 11.
20 – Izzy Gerstenbluth ta raportá ku e kandidat di kaso positivo, kaso rekuperá i kaso di morto ta sin kambio, esta 14, 11 i unu. Ainda tin dos kaso ku resultado "inkonkluso" i ku lo pasa tèst di nobo. Minister di Desaroyo Ekonómiko, Giselle McWilliams, ta anunsiá ku ta kuminsa suavisá e lockdown entrante 21 di aprel, permitiendo sierto negoshi di sektor privá pa habri bèk bou di kondishon ku ta sigui e reglanan di seguridat.
23 – Riba gastu di Hulanda a yega Kòrsou for di Merka un grupo di 81 enfermero i profeshonalnan di kuido pa yuda ku e kasonan di coronavirus den CMC. Tambe a manda pa Aruba un grupo di 21 enfermero. Dia 24 di aprel Hulanda ta tuma e desishon pa manda tur dos grupo bèk Merka, debí ku un persona di e grupo di Kòrsou a tèst positivo pa coronavirus.
24 – Ta anunsiá ku tin awor tin 16 kaso positivo. Di e 2 kaso inkonkluso uno a bin bèk positivo, i un dòkter Merikano prome di barka pa Kòrsou a tèst positivo. Ta eksistí e posibilidat ku mas hende di e grupo di 81 profeshonal di kuido ta infektá. Gobièrnu hulandes ta disidí, basá riba e nesesidat di gruponan den komunidat ku ta sufriendo debí na e krisis di COVID-19, pa duna 16.5 mion euro na ayudo humanitario na islanan Aruba, Kòrsou, Sint Maarten i e islanan BES. Lo repartí e ayudo entre e islanan segun nesesidat i esaki lo bai den forma di pakete di kuminda i otro nesesidatnan.
27 – Premier Rhuggenaath ta anunsiá su desishon pa alargá e medidanan di toke de keda i  plachi di dia pa dos siman mas, te ku 11 di mei. Segun epidemiólogo Izzy Gerstenbluth no por kita e shelter in place ainda, maske e kandidat di kasonan di corona a keda meskos. Ta sigui ku e strategia di de-eskalá pokopoko. Hardwarenan por habri porta i tambe por bai tuma kuminda na trùk di pan i restorant te 8 'or di anochi.
28 – E kandidat di kasonan di corona a keda meskos, esta 16 kaso positivo, di kual tin unu na hospital, dos ta na kas pero bou di supervishon estrikto. Ademas tin 12 kaso rekuperá i un morto. Mas o ménos 500 studiante di Kòrsou bibando na Hulanda a entrega petishon na gobièrnu di Hulanda i di Kòrsou pa wòrdu repatriá.
29 – Minister di Tráfiko, Transporte i Planifikashon Urbano, Zita Jesus-Leito, ta anunsiá ku repatriashon no ta posibel promé ku 10 di mei. Tin 200 persona mas pegá na Merka, Hulanda, Colombia, Republika Dominikano, Venezuela i otro paisnan.
Mei 2020
4 – Ta permití desde awe pa sierto negoshi habri atrobe, bou di kondishonnan estrikto.
5 – Promé minister Eugene Rhuggenaath ta anunsiá ku ta ‘habri bèk’ internamente e isla entrante djabièrnè, 8 di mei. Ta anulá e shelter-in-place i plachi di dia. Kompanianan por habri atrobe, miéntras pa restorant, trùk di pan (delivery i take away) agensia funeraria, supermerkadonan i hardware e reglanan aktual ta keda vigente. 'Toke de keda' ta keda vigente entre 09:00pm i 06:00am i no por tin mas ku 25 hende den grupo.
6 – Solamente pa sierto persona, entre otro studiante kurasoleño den eksterior, ta suavisá entrante 8 di mei e prohibishon pa drenta e pais.
12 - Den e programa ‘Samen een koninkrijk’ na televishon hulandes, Jandino Asporaat ta rekoudá mas di €1 mion pa pakete di kuminda pa esnan ku ta desampará  na Kòrsou, Aruba i Sint Maarten.
22 – E "toke de keda" ta suavisá pa entre 00:00 i 06:00 ora. Ta permití pa kome den restorant i snèk ku por keda habrí te 22:00, teniendo kuenta ku distansia sosial i higiena. Kasinonan por habri atrobe.
23 - Izzy Gerstenbluth ta konfirmá e di 17 kaso di coronavirus, ku ta trata di un residente ku a repatriá i kende tabata den karantena kaba. Ainda tin den karantena 431 hende ku a bin di afó, miéntras dos persona na marina real i 12 persona di FOL ta wòrdu monitoriá konstantemente i ku ta raportá riba esaki. Tambe ta kontrolá tur dia e 191 persona abordo di e barko krusero, Coral Princess, ku desde 16 di mei ta mará na megapier Jackie Voges.
25 - Den 48 ora ta bolbe presentá un kaso nobo di coronavirus COVID-19; ku esaki e total ta suma 18 kaso. Aki tambe ta trata di un yu di tera ku a repatriá resientemente i ku tabata den karantena. Mirando e menasa ora ku hende bin di afó e regla di karantena obligatorio ta keda mantení.
Yüni 2020
7 – Entrante promé di yüli ta habri frontera pa personanan prosedente di Hulanda, Belgika i Alemania, e islanan BES i Aruba i Sint Maarten. E promé luna e kandidat di turista ta wòrdu limitá na 10.000 persona.
24 – Un grupo di empleado públiko i di Selikor ta marcha pa Fòrti pa papia ku promé minister Eugene Rhuggenaath komo protesta kontra e pakete di medida di ousteridat imponé pa Kòrsou haña fondo finansiero di Hulanda. Nan ta kontra pa entregá 12.5% di nan salario riba eksigensia di Hulanda. E demonstrashon ta desemboká den un rebelion unda riotcommando mester a intervení ku traangas. E manifestantenan a kousa basta destrukshon den sentro di siudat. A arestá 48 persona i a instituí un 'lockdown' na Punda i Otrobanda. Mauricio Samba, komisario haltu polisial, ta entregá su retiro komo kuerpo di polis a faya pa protehá e edifisionan di gobièrnu.
Yüli 2020
14 – Despues di algun siman tin kaso nobo di coronavirus konfirmá: e total ta awor 26 persona positivo i 24 persona rekuperá.
16 – Gobièrnu di Kòrsou ta pone su maneho pa ku entrada na e pais disponibel riba su wèpsait ofisial.
E promé ola
Kantidat di kasonan aktivo den kurso di tempu (mart - yüli 2020)
Febrüari 2021
16 - Tin 4 kaso positivo nobo; e kantidat di kasonan aktivo ta 62. Mediante video Rei Willem-Alexander a kombersá ku gobernador George-Wout tokante e último desaroyonan di e vírus riba e isla.
Mart 2021
7 - A registrá un subida di e kasonan di kontagio. Tin un total di 112 kaso aktivo i kuater pashènt interná den hospital di kual unu den intensive care. E último biaha ku a yega di surpasá 100 kaso aktivo tabata dia 23 di yanüari. Un 75% di e kasonan ta trata di e variante britaniko. A eskalá e medidanan: e toke de keda ta vigente di 22.00 pa 04.30 ora, restorant i otro establesimentunan mester sera 21.00 ora.
E di dos ola
Kantidat di kasonan aktivo den kurso di tempu (ougùstùs 2020 - yanüari 2021)
E di tres ola
Kantidat di kasonan aktivo den kurso di tempu (febrüari - novèmber 2021)
E di kuater ola
Kantidat di kasonan aktivo den kurso di tempu (dezèmber 2021 - mart 2022)
Peter Stuyvesant
Petrus Stuyvesant (☆ 1612 na Peperga (Weststellingwerf) - † 1672 na New York) tabata un ofisial kolonial hulandes ku a sirbi komo e último direktor-general hulandes di e kolonia di Hulanda Nobo (Nieuw-Nederland) for di 1647 te ora ku e a keda cedé provisoriamente na e inglesnan na 1664, despues di kua e a ser dividi den New York i New Jersey ku un teritorio mas chikitu ku ta bira parti di otro kolonianan i despues, den estado di e actual Merka. tabata un figura importante den historia tempran di New York City i su nòmber a keda duná na varios monumento i punto di interes den henter e stat (por ehèmpel, Stuyvesant High School, Stuyvesant Town, Bedford-Stuyvesant, etc.).
Stuyvesant su logronan komo direktor general a inkluí un gran ekspanshon pa e asentamentu di New Amsterdam mas aleu di e parti sur di Manhattan. Entre e proyectonan construi pa e administracion Di Stuyvesant tabata E muraya protector di Wall Street, e canal cu a bira Broad Street y Broadway. Stuyvesant tabata miembro di e Iglesia reformá hulandes i tabata kontra pluralismo religioso. El a drenta den konflikto ku luteranonan, hudiu, katóliko romano i kuakero ora nan tabata purba di konstruí lugá di adorashon den e siudat i praktiká nan religion. Sinembargo, Stuyvesant a sostené partikularmente antisemitismo i tabata odia e hudiunan no solamente pa nan religion, sino tambe pa nan rasa.
Davy Bisslik
Davy Rolando Bisslik (☆ 26 di maart 1982 na Savaneta) ta un ex-landado y atleta olimpico di Aruba. Representando Aruba el a competi den Weganan Olimpico di Zomer di 2000 na Sydney (Australia) y 2004 na Atenas, (Grecia).
Peter Stuyvesant
Biografia
Peter Stuyvesant a nase serka 1610 na Peperga òf Scherpenzeel, Friesland, na Hulanda, yu di Balthasar Stuyvesant, un ministro kalvinista reformá, i Margaretha Hardenstein. El a krese na Peperga, Scherpenzeel i Berlikum.
Davy Bisslik
Bida
Davy Bisslik a nace dia 26 di maart 1983 na Aruba como yiu di Roly Bisslik, ex-landado cu tabata e prome Arubiano pa landa di Venezuela pa Aruba. E tabata competi den club di landamento Aruba Dolphins. Despues di caba Colegio Arubano Bisslik a bay studia tecnologia di computer na The College of New Jersey (TCNJ) na Merca. E tabata competi pa TCNJ, clasificando pa e campeonato di National Collegiate Athletic Association (NCAA) na Atlanta y Missouri. Na 2003 e ta gana e premio "All-American" den 200-yarda estilo liber relieve y seis premio "All-Conference".
Peter Stuyvesant
Biografia
Na edat di 20 aña, Stuyvesant a bai Franeker University, kaminda el a studia idiomanan i filosofia, pero varios aña despues el a ser ekspulsá for di skol despues di a sedusí e yu muhé di su kasá. despues su tata a mand'é Amsterdam. Aki el a kuminsá usa e vershon latinizá di su promé nòmber, "Petrus", pa indiká ku e tabatin edukashon universitario, i el a uni ku e West Indische Compagnie. Na 1630, e kompania a asign'é pa ta su agente komersial riba un isla chikitu serka Brasil, Fernando de Noronha, i despues, sinku aña despues, a transfirié na e estado brasilero serka Di Pernambuco. Na 1638, el a ser trasladá atrobe, e biaha aki na e kolonia di Kòrsou, e base naval hulandes prinsipal na West Indies, kaminda, apenas kuater aña despues, ku 30 aña, el a bira gobernador interino di e kolonia ei, asina tambe di Aruba i Boneiru, puesto ku el a okupá te 1644.
Davy Bisslik
Bida
Bisslik a representa Aruba na Weganan Olimpico di Zomer di 2000 na Sydney, unda e tabata un di e dos prome landadonan olimpico di Aruba, banda di Roshendra Vrolijk. Na 2004 el a bolbe representa Aruba na e Weganan Olimpico na Atenas y a keda elimina den ronda preliminario di 100 meter estilo mariposa. Na 2001 y 2003 el a representa Aruba na e Campeonatonan Mundial y na 2003 na e Weganan Panamericano.
Peter Stuyvesant
Biografia
Na aprel di 1644 el a koordiná i a lidera un atake riba e isla di Sint Maarten ku e spañonan a raptá for di e hulandesnan. Ora Peter a hisa e bandera hulandes, e spañonan a tira riba Dje i un bala di kanón a dal'é. Pa motibu di e tiramentu ei el a pèrdè e bataya i tambe un pianan, ku a ser amputá.
Davy Bisslik
Bida
Despues cu Bisslik a muda pa Hulanda e tabata landa pa e club Luctor na Zeeland (Hulanda), unda el a anota un tempo record riba 200 meter estilo mariposa na 2007.
Peter Stuyvesant
Biografia
Stuyvesant a bolbe Hulanda pa rekuperá, kaminda su pianan drechi a wòrdu remplasá pa un pin di palu. Stuyvesant a risibí e apénas Di "peg Leg pete" i "Old Silver Nails" pasobra el a usa un palo di palu ku ta wòrdu tapá ku klínnan di plata komo un prótesis. E West Indies Company a mira e pèrdida di Stuyvesant su pianan komo un sakrifisio "romano", miéntras Stuyvesant mes a mira e echo ku E no a muri pa motibu di su herida komo un señal ku Dios tabata salbá E pa hasi kosnan grandi. Un aña despues, na mei 1645, E tabata selektá pa e kompania pa remplasá Willem Kieft komo direktor general di e kolonia di New Holland, inkluyendo New Amsterdam, e sitio di e actual Ciudad di New York.
Caha di Orgel
Caha di Orgel of Cah'i Orgel, conoci tambe como caha di musica of tingilingi-box, ta un instrumento musical hibrido, cu ta posiciona meymey entre un piano di cilinder y un orgel. E cah'i orgel y su musica tipico ta forma parti importante di e folklor di Aruba.
E prome pianonan di cilinder a worde fabrica na Alemania. E tabata un instrumento popular den henter Europa y conoci bou nomber di orgel di drey, orgel di caya of orgel di cilinder. Alrededor di 1880 ta importa na e Islanan ABC e prome cah'i orgelnan for di Italia y esakinan a bira masha popular.
E cah'i orgel ta consisti di un caha di palo cu cuerde den cual un cilinder cu clabonan ta drey. Como e cilinder ta carga solamente mita di e cantidad di notanan di un piano normal, e cah'i orgel no ta sirbi pa tur tipo di musica. Musica cu si por graba ta entre otro wals, mazurka, danza y tumba. Persona conoci den siglo 20 pa traha y claba e cilindernan di e cah'i orgel tabata e musiconan: Rufo Wever na Aruba y Edgar Palm na Corsou. Pa toca e cah'i orgel mester di un persona pa drey e palanca y un persona pa toca wiri.
Desde 2016 e caha di orgel ta registra den e inventario di Herencia Imaterial di Hulanda.
Catecismo Corticu
Catecismo Corticu, ofisialmente Catecismo Corticu pa uso di catolicanan di Curaçao, ta un katekismo prosedente di Kòrsou i un di e promé obranan na Papiamentu ku a wòrdu imprimí.
Na 1826 e saserdote katóliko Martinus Niewindt a tradusí i publiká e katekismo katóliko na Papiamentu, idioma ku e tempu ei no tabata e idioma ofisial. E buki ta konta 15 pagina, skirbí pa gran parti den un ortografia ku un base fonétiko. Na tur e islanan ABC kaba e saserdotenan i, promé ku nan, e padernan fransiskano tabata tene predikashi na Papiamentu.
E katekismo konsiso pa e katólikonan di Kòrsou ta un dokumentu úniko ku a sobrebibí, ilustrando e transishon di Papiamentu di idioma papiá pa idioma skirbí i e rekonosementu aselerá di Papiamentu komo idioma riba e Islanan ABC. .
Na 2009 e Catecismo Corticu a wòrdu añadi na e registro internashonal Memoria Mundial di UNESCO. .
1888
1888 tabata un schrikkeljaar ku a kuminsá riba un djadumingu riba e kalènder gregoriano. E ta marka e di 1888 aña despues di Kristu; e di 888 aña di e di dos milenio; e di 88 aña di siglo 19 i e di 9 aña di dékada 1880.
A sosodé
Yanüari
Febrüari Mart
Aprel Mei
Yüni
Yüli Ougùstùs Sèptèmber
Òktober
Novèmber
Desèmber
A nase
Yanüari
Mart
Mei
Yüni
Ougùstùs Sèptèmber
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber